ILINK พุ่งกระฉูด! ลุ้นได้งานก่อสร้างสายเคเบิลใต้น้ำเกาะสมุย มูลค่า 2.13 พันลบ.
ILINK พุ่งกระฉูด! ลุ้นได้งานก่อสร้างสายเคเบิลใต้น้ำเกาะสมุย มูลค่า 2.13 พันลบ. ล่าสุด ณ เวลา 10.34 น. อยู่ที่ระดับ 20.40 บาท บวก 1.40 บาท หรือ 7.37% สูงสุด 20.80 บาท ต่ำสุด 19.50 บาท โดยราคา Ceiling อยู่ที่ 24.70 บาท ด้วยมูลค่าซื้อขาย 436.9 ล้านบาท 
12 ก.ค. 2559

ผู้สื่อข่าวรายงานว่าราคาหุ้นบริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ณ เวลา 10.34 น. อยู่ที่ระดับ 20.40 บาท บวก 1.40 บาท หรือ 7.37% สูงสุด 20.80 บาท ต่ำสุด 19.50 บาท โดยราคา Ceiling อยู่ที่ 24.70 บาท ด้วยมูลค่าซื้อขาย 436.9 ล้านบาท ขณะที่ดัชนีตลาดหุ้นไทยโดยรวมบวก 0.26%

โดยราคาหุ้น ILINK ปรับตัวขึ้นแรงหลังจากมีการคาดการณ์ว่า ILINK นั้นเป็นตัวเต็งที่จะได้งานก่อสร้างสายเคเบิลใต้น้ำที่เกาะสมุย มูลค่าราว 2.1 พันลบ.หลังจากที่สำนักงานคณะกรรมการนโยบายรัฐวิสาหกิจ (สคร.) มีมติเห็นชอบให้ดำเนินโครงการก่อสร้างสายเคเบิลใต้น้ำไปยังเกาะสมุย วงเงินลงทุนโครงการจำนวน 2.13 พันล้านบาท และเกาะเต่า วงเงินลงทุนโครงการจำนวน 1,776 ล้านบาท จังหวัดสุราษฎร์ธานี ของการไฟฟ้าส่วนภูมิภาค (กฟภ.)